આ ગ્લોબલ પાટીદાર સમિટમાં ભારત તેમજ અન્ય 32 દેશોમાંથી અંદાજે 10,000 જેટલા ઉદ્યોગપતિઓ ખાસ ભાગ લેવા ગાંધીનગર પધારશે. તેમજ એક અંદાજ મુજબ 3 લાખથી વધારે લોકો સમિટની મુલાકાત લેશે. આવનાર ઉદ્યોગપતિઓ પાટીદાર સમાજના છે અને જેમાં હરેકૃષ્ણ ડાયમંડના હરિકૃષ્ણ પટેલ, લવજી બાદશાહ, પંકજભાઇ પટેલ, કરશનભાઇ પટેલ સહિતના અગ્રણીઓ પણ હાજર રહેશે. આ ઉપરાંત, બાબા રામદેવ પણ એક મોટીવેશનલ સ્પીકર તરીકે તેમજ એક બિઝનેસમેન તરીકે ખાસ ભાગ લેવાના છે. તેમજ શીવ ખેરા, ચેતન ભગત સહિતના મોટીવેશનલ ટ્રેનર પણ આવશે.